Държавен вестник, бр. 63, 2006 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  63
(6) Когато стойностите, необходими за из-
числяване на данъчната основа, са определени
в чуждестранна валута, данъчната основа се
определя на базата на левовата равностойност
на тази валута по курса, обявен от Българската
народна банка към датата, на която данъкът за
доставката е станал изискуем.
(7) Когато възнаграждението е определено
изцяло или частично в стоки или услуги (пла-
щането се извършва изцяло или частично в сто-
ки или услуги), данъчната основа на доставка-
та е пазарната цена на предоставяната стока
или услуга, изчислена към датата, на която
данъкът е станал изискуем.
Особени случаи при определяне на данъчната
основа
Чл. 27. (1) Данъчната основа на доставка-
та не може да е по-ниска от данъчната основа
при придобиването на стоката или от себе-
стойността є, а в случаите, когато стоката е
внесена—от данъчната основа при вноса, при
доставка на:
1. стоки по чл. 6, ал. 3 и чл. 7, ал. 4;
2. земя, която е урегулиран поземлен имот
по смисъла на Закона за устройство на терито-
рията, с изключение на прилежащ терен към
сгради, които не са нови;
3. нови сгради или на части от тях и приле-
жащия им терен.
(2) Данъчната основа на доставка на услуги
по чл. 9, ал. 3 е сумата на направените преки
разходи, свързани с извършването є.
(3) Данъчната основа е пазарната цена при
следните доставки:
1. доставка между свързани лица;
2. доставка на стоки по чл. 111;
3. безвъзмездна доставка по чл. 9, ал. 2, т. 4.
Г л а в а  т р е т а
ОБЛАГАЕМИ ДОСТАВКИ С НУЛЕВА
СТАВКА НА ДАНЪКА
Доставка на стоки, изпращани или превозва-
ни извън територията на Общността
Чл. 28. Облагаема доставка с нулева ставка е:
1. доставката на стоки, които се изпращат
или превозват от място на територията на стра-
ната до трета страна или територия от или за
сметка на доставчика;
2. доставката на стоки, които се изпращат
или превозват от място на територията на стра-
ната до трета страна или територия от или за
сметка на получателя, ако получателят е лице,
което не е установено на територията на стра-
ната; тази разпоредба не се прилага, когато
стоките са предназначени за зареждане, обо-
рудване и снабдяване на плавателни съдове и
въздухоплавателни средства, които се използ-
ват за спортни и развлекателни цели или за
лични нужди.
Международен транспорт на пътници
Чл. 29. (1) Облагаема доставка с нулева став-
ка е превозът на пътници, когато превозът се
извършва:
1. от място на територията на страната до
място извън територията на страната, или
2. от място извън страната до място на тери-
торията на страната, или
3. между две места на територията на стра-
ната, когато е част от превоз по т. 1 и 2.
(2) За превоз на пътници по ал. 1 се смята и
превозът на стоки и моторни превозни средст-
ва, когато те са част от багажа на пътника.
Международен транспорт на стоки
Чл. 30. Облагаема доставка с нулева ставка е
превозът на стоки, когато превозът се извършва:
1. от място на територията на страната до
територията на трета страна или територия или
до територията на островите, образуващи авто-
номните области Азори и Мадейра, или
2. от територията на трета страна или тери-
тория или от територията на островите, образу-
ващи автономните области Азори и Мадейра,
до място на територията на страната, или
3. между две места на територията на стра-
ната, когато е част от превоз по т. 1 и 2.
Доставка, свързана с международен
транспорт
Чл. 31. Облагаема доставка с нулева ставка е:
1. доставката на стоки за снабдяване на пла-
вателни съдове, въздухоплавателни средства и
подвижен железопътен състав, извършващи
международен рейс, с резервни части, горива и
смазочни материали, храна, напитки, вода и
други провизии, предназначени за потребление
на борда; това не се отнася за плавателни съдо-
ве и въздухоплавателни средства, които се из-
ползват за спортни и развлекателни цели или
за лични нужди;
2. доставката на стоки за снабдяване с резер-
вни части, горива и смазочни материали, хра-
на, напитки, вода и други провизии, предназна-
чени за потребление на борда на плавателни
съдове:
а) използвани за извършване на търговски,
промишлени или риболовни дейности извън
морските пространства на Република България;
б) използвани за спасителни работи или
помощ в морето;
в) с военно предназначение съгласно опре-
делението в подпозиция 89.01 на Общата мит-
ническа тарифа, напускащи страната с направ-
ление към чужди пристанища или пристани;
3. доставката на услуги по строителството,
поддръжката, ремонта, модификацията, транс-
формацията, сглобяването, оборудването, съо-
ръжаването, превоза и унищожаването на ко-
раби и самолети, с изключение на тези по т. 2,
буква “в”; това не се отнася за кораби и самоле-
ти, които се използват за спортни и развлека-
телни цели или за лични нужди;